text: আমরা নেটওয়ার্কের বিএমআরই অনুমোদন || ব্যবসা বানিজ্য || জনকন্ঠ
  পুঁজিবাজারের তালিকাভুক্ত কোম্পানি আমরা নেটওয়ার্কের বিএমআরই অনুমোদন করেছে বাংলাদেশ সিকিউরিটিজ একচেঞ্জ কমিশন (বিএসইসি)। ডিএসই সূত্রে এ তথ্য জানা যায়। সূত্রে জানা যায়, কোম্পানিটির অবকাঠামো উন্নয়নের জন্য এ অনুমোদন দেয়া হয়। কোম্পানিটির পরিচালক বোর্ড তাদের অব্যবহৃত আপিও অর্থ এ কাজে ব্যবহার করার সিদ্ধান্ত নেয়। তারা জানায় 'অবকাঠামোগত উন্নয়নের জন্য বিএমইআর' শীর্ষে বিএইসি ৩৯ লাখ ৫২ হাজার ২৯৮ টাকা ব্যবহারের অনুমতি দেয়। বিএমআরই এর পূর্ণ অর্থ হচ্ছে ভারসাম্য, আধুনিকীকরণ, পুনর্বাসন ও সম্প্রসারণ। উল্লেখ্য, এ বিষয়ে গত ২৪ অক্টোবর, ১৮ তারখি একটি সংবাদ প্রকাশিত হয়। -অর্থনৈতিক রিপোর্টার
  এটলাস বাংলাদেশ ও টিভিএসের মধ্যে চুক্তি স্বাক্ষর
  পুঁজিবাজারের তালিকাভুক্ত কোম্পানি এটলাস বাংলাদেশ এবং টিভিএসএবি এর মধ্যে চুক্তি স্বাক্ষরিত হয়েছে। ডিএসই সূত্রে এ তথ্য জানা যায়। সূত্রে জানা যায়, সোমবার শিল্প মন্ত্রণালয়ে কোম্পানি দুটির মধ্যে ৫ বছরের স্থায়ী ব্যবসা ও কারিগরি সহায়তা বিষয়ে সমঝোতা স্মারকলিপি (এমওইউ) স্বাক্ষরিত হয়। সিকেডিতে দক্ষতা বাড়ানোর জন্য বা নতুন প্রযুক্তি উপযোগী হওয়ার জন্য। অবকাঠামো ও গুণমান মানদণ্ডে আরও উন্নত করার জন্য টিভিএসএবি মূলধন যন্ত্রাদি এবং অন্যান্য প্রয়োজনীয় জিনিসপত্র সরবরাহ করতে পারে। টিভিএসএবি থেকে দেয়া ৩ কেটি ৬৫ লাখ টাকা বিল কোম্পানি বহন করবে। -অর্থনৈতিক রিপোর্টার